У жніўні 1944 года ў Крамлі П.М. Машэраў атрымаў Залатую Зорку Героя Савецкага Саюза і Ордэн Леніна. З Масквы ён, натхнёны, вяртаўся ў сваю Вілейку, дзе ўжо працаваў першым сакратаром Вілейскага абкама камсамола. Тут сям’я Машэравых пасялілася ў невялікім доме па вул. Чырвонаармейскай. У доме тры невялічкія пакоі, кухня, вакол дома расце бэз, агарод, сад і невялічкі дворык (дарэчы, гэты дом захаваўся да нашых дзён).